open-index/open-wikipedia-markdown huggingface dataset:
Gran Paradizo nacionalinis parkas

**Gran Paradizo nacionalinis parkas** () – nacionalinis parkas šiaurės vakarų Italijoje, Aostos slėnyje ir Pjemonto srityje, prie sienos su Šveicarija. Parkui duotas Alpių kalnų masyvo Gran Paradizo vardas. Iš pradžių parkas buvo įkurtas siekiant išsaugoti alpinių ožių populiaciją, tačiau šiuo metu yra saugomos ir kitos gyvūnų bei augalų rūšys.

XIX a. pradžioje alpiniai ožiai dėl gausios medžioklės išliko tik šioje teritorijoje. Buvo suskaičiuoti apie 60 alpinių ožių.

1856 m. netrukus tapsiantis karaliumi Viktoras Emanuelis II čia įkūrė Karališkąjį medžioklės rezervatą, kuriame alpiniai ožiai turėjo būti saugomi.

1920 m. Viktoro Emanuelio II anūkas Viktoras Emanuelis III paskyrė parkui papildomos teritorijos ir 1922 m. čia buvo įkurtas nacionalinis parkas. Jis tapo pirmuoju nacionaliniu parku šalyje.

## Šaltiniai
Činkve Terės nacionalinis parkas

**Činkve Terės nacionalinis parkas** () – nacionalinis parkas šiaurės Italijoje, Kampanijos ir Ligūrijos regionuose, šalia Ligūrijos jūros. Nacionalinis parkas įkurtas 1999 m. įvertinant jo vaizdinę, agrikultūrinę, istorinę ir kultūrinę reikšmę.

Nacionalinis parkas apima Činkve Terės pakrantę. 1997 m. šis vaizdingas Ligūrijos kraštas įtrauktas į UNESCO pasaulio paveldo sąrašą (drauge su Portovenere ir keletu aplinkinių salų).

Nacionalinis parkas užima 38,60 km² plotą ir yra mažiausias šalyje.

## Šaltiniai
Artūro perėjos nacionalinis parkas

**Artūro perėjos nacionalinis parkas** () – saugoma gamtos teritorija Naujojoje Zelandijoje, Pietų salos vidurinėje dalyje, Pietų Alpėse. Plotas – 1143 km². Parkas įkurtas 1929 m. ir pavadintas pagal Artūro perėją (926 m), kuri, savo ruožtu, pavadinta britų keliautojo ir jos „atradėjo“ (1864 m.) Arthur Dudley Dobson garbei.

Nacionaliniame parke saugomas būdingas alpinis kraštovaizdis, bukų, drėgni mišrieji miškai su tropinių augalų priemaiša. Iškilusios Merčisono (2400 m), Rolstono (2271 m) viršukalnės, yra dar 28 kalnai, aukštesni kaip 1800 m. Išteka Vaimakariri upė, Taramakau intakai. Parke sutinkamos papūgos kea, paukščiai kiviai, aklimatizuoti taurieji elniai, aksiai.


Bealey River at Arthur's Pass.jpg|Bylio upė
NZ arthurs pass SI.jpg|Kalnai ir Artur Paso kaimelis
Kea in the wild.jpg|Papūga kea


## Šaltiniai
Lušanas

**Lušanas** (),  senovėje žinomas kaip **Kuanglu** () – kalnas šiaurinėje Dziangsi provincijos dalyje, pietryčių Kinijoje ir yra vienas labiausiai žinomų kalnų šalyje. Ovalo formos kalnai yra apie 25 km ilgio ir apie 10 km pločio. Lušano kalnai šiaurėje ribojasi su Dziudziango miestu ir Jangdzė upe, pietuose su Nančango miestu, o rytuose su Pojanhu ežeru. Aukščiausia vieta yra Dahanjang viršūnė () siekianti 1474 metrų. Lušanas yra žinomas dėl savo didybės, statumo ir grožio bei yra Lušano nacionalinio parko dalimi. Nuo 1996 m. parkas yra įtrauktas į UNESCO Pasaulio paveldo sąrašą ir kasmet pritraukia daug turistų, ypač vasaros mėnesiais.

Lušanas buvo Vakarų misionierių vasaros kurortu Kinijoje. 

## Politinė reikšmė
Čiang Kai-ši, kaip tuometinis Kinijos lyderis, dažnai praleisdavo savo vasaras Lušano kalnuose. 1937 m. birželio mėn. Džou Enlai, vienas pagrindinių komunistų partijos lyderių, susitiko su Čiangu šiuose kalnuose aptarti vieningą frontą prieš Japonijos invaziją. 1937 m. liepos mėn. iš Lušano kalno Čiang Kai-ši paskelbė apie visišką jėgų mobilizavimą kare prieš Japoniją.

1959 m., 1961 m. ir 1970 m. Mao Dzedunas sušaukė tris dideles vyresniųjų partijos pareigūnų konferencijas Lušano kalnuose. 1959 m. konferencija tapo žinoma kaip Lušano konferencija.

## Galerija

File:庐山日出.JPG|Saulėtekis Lušano kalnuose
File:Lushan Mountain Celetial Cave.JPG|Nemirtingųjų urvas
File:庐山牯岭.JPG|Guling miestas
File:庐山美庐.JPG|Čiang Kai-ši rezidencija
File:庐山老教堂.jpg |Sena bažnyčia
File:庐山礼拜堂.jpg |Sena bažnyčia
File:芦林湖.JPG|Lulin ežeras
File:庐山东林寺大雄宝殿.JPG|Donglin šventykla
File:白鹿洞书院五院之一.JPG|Akademija
File:Lofty Mt.Lu by Shen Zhou.jpg|Shen Zhou paveikslas, 1467 m.


## Šaltiniai
Iriomotės-Išigakio nacionalinis parkas

**Iriomotės-Išigakio nacionalinis parkas** (西表石垣国立公園; *Iriomote-Ishigaki Kokuritsu Kōen*) – Okinavos prefektūroje, Japonijoje, esantis nacionalinis parkas. Parkas įsikūręs aplink Jaejamos salas Rytų Kinijos jūroje.

Parkas įkurtas 1972 m. kaip Iriomotės nacionalinis parkas (西表国立公園) ir apėmė Iriomotės, Kohamos, Kurošimos ir Taketomio salas. 2007 m. rugpjūtį saugoma teritorija buvo išplėsta iki Išigakio salos.

Parke gyvena sparčiai nykstanti Iriomotės laukinė katė.

## Taip pat skaitykite
* Sąrašas:Japonijos nacionaliniai parkai

## Šaltiniai

## Nuorodos
* Iriomotės-Išigakio nacionalinio parkas  (anglų k.)
* Iriomotės-Išigakio nacionalinio parkas (japonų k.)
* Iriomotės-Išigakio nacionalinio parko žemėlapis
Keliakiemio ežeras

**Keliakiemio ežeras** – ežeras Lietuvoje, Elektrėnų savivaldybėje, Neries mažųjų intakų (su Nerimi) baseine, 6 km į pietryčius nuo Vievio. Ežeras beveik apvalus, jo skersmuo ~ 0,23 km. Altitudė 114,3 m. Pietinis krantas aukštas, apaugęs mišku, vakarinis – žemas ir pelkėtas, apaugęs krūmynais. Šiaurės rytuose per medžiais apaugusį slėnį išteka upeliukas link Bražuolės upės (Neries intakas). Šalia yra Keliakiemio kaimas, veikia kaimo turizmo sodyba.

## Šaltiniai
Karlsbado Urvų nacionalinis parkas

**Karlsbado Urvų nacionalinis parkas** () – saugoma gamtos teritorija Jungtinių Amerikos Valstijų pietuose, Naujosios Meksikos valstijoje, Gvadalupės kalnuose, 25 km į pietvakarius nuo Karlsbado miesto. Plotas 189 km². 1923 m. Karlsbado urvas – nacionalinis paminklas, 1928 m. įrengta turistinė trasa. Nacionalinis parkas įkurtas 1930 m., 1995 m. paskelbtas UNESCO pasaulio paveldo paminklu.

Būdingi pusdykumių ir dykumų kraštovaizdžiai. Parko įžymybė – permo laikotarpio klintyje susidarę karstiniai urvai, kurių bendras ilgis viršija 140 km. Iš viso parke yra 119 urvų, iš kurių svarbiausias rytiniame pakraštyje esantis Karlsbado urvas; jo ilgis 33,5 km, gylis 316 m, natūrali anga 1318 m aukštyje. Jame daug stalaktitų ir stalagmitų; gyvena 11 šikšnosparnių rūšių (daugiausia braziliniai buldoginiai raukšlėtalūpiai), koloniją sudaro ~300 000 individų. Įrengti 2 šuliniai – 229 m gylio turistiniam liftui ir 52 m gylio guano gavybai. Šiauriniame pakraštyje yra 7-as pagal ilgį pasaulyje Lečugilijos urvas, žymus savo speleotemų gausa.

Karlsbado urvas buvo žinomas senovėje. 1903–1923 m. jame buvo kasamas guanas.


View inside Carlsbad Cavern-99.JPG|Karlsbado urvas
Lechuguilla Cave Pearlsian Gulf.jpg|Lečugilijos urvas
Carlsbad Cavern national park New Mexico.jpg|Paviršiaus kraštovaizdis
Carlsbad Caverns2.jpg|Stalaktitai


## Šaltiniai
Moderni šeima

**Moderni šeima** () – amerikiečių dokumentinė situacijų komedija, kurios autoriai yra Kristoferis Loidas ir Stivenas Levitanas. Serialas JAV transliuojamas ABC kanalu, o Lietuvoje TV6 kanalu. Pirmoji serialo serija pasirodė 2009 m. rugsėjo 23 d. Tuomet ją žiūrėjo 12,6 milijonų žmonių. Siužetas vyksta Los Andželo priemiestyje. Seriale pasakojama apie tris šeimas, kurias sieja giminingas ryšys. Pagrindiniai aktoriai yra Ed O'Neill, Sofía Vergara, Julie Bowen, Ty Burrell, Jesse Tyler Ferguson, Eric Stonestreet, Sarah Hyland, Ariel Winter, Nolan Gould, Rico Rodriguez, Aubrey Anderson-Emmons. Serialas laimėjo daugybę apdovanojimų, įskaitant Emmy ir Grammy apdovanojimus kaip geriausias komedijos serialas.

## Aktoriai ir veikėjai

### Pagrindiniai veikėjai

* Ed O'Neill - Jay Pritchett
* Sofía Vergara - Gloria Delgado, Jay antroji žmona
* Julie Bowen - Claire Dunphy, Jay dukra and Glorijos įdukra
* Ty Burrell - Phil Dunphy, Claire vyras
* Jesse Tyler Ferguson - Mitchell Pritchett, Jay sūnus ir Glorijos įsūnis
* Eric Stonestreet - Cameron Tucker, Mitchell vyras
* Sarah Hyland - Haley Dunphy, Claire ir Philo vyresnioji dukra
* Ariel Winter - Alex Dunphy, Claire ir Philo jaunesnioji dukra
* Nolan Gould - Luke Dunphy, Claire ir Philo sūnus
* Rico Rodriguez - Manny Delgado, Glorijos sūnus ir Jay įsūnis
* Aubrey Anderson-Emmons - Lily Tucker-Pritchett, Mitchell ir Cameron įvaikinta dukra  (pagrindinė veikėja nuo 3 sezono; 1-2 sezonuose vaidmenį atliko Jaden Hiller ir Ella Hiller)
* Jeremy Maguire - Fulgencio "Joe" Pritchett-Delgado, Jay ir Gloria sūnus ir Claire, Mitchell ir Manny įbrolis (antraeilis veikėjas 4-6 sezonuose, pagrindinis nuo 7; 4 sezone vaidmenį atliko Rebecca and Sierra Mark, 5-6 sezonuose vaidmenį atliko Pierce Wallace)

### Šeimos medis
Veikėjai, kurie yra pažymėti žalia spalva, turi reguliarius vaidmenis seriale. Taškuota linija reiškia šeimyninius ryšius pagal įsivaikinimą arba santuoką. Punktyrine linija nurodo buvusius šeimyninius ryšius, t. y. išsiskyrę.


## Išnašos
Ado dramblių nacionalinis parkas

**Ado dramblių nacionalinis parkas** () – saugoma gamtos teritorija Pietų Afrikos Respublikos pietuose, Rytų Kapo provincijoje, siekia Indijos vandenyno pakrantę. Plotas 1640 km² (trečias pagal dydį šalyje). Įsteigtas 1931 m.

Auga tankūs, visžaliai krūmai. Ado dramblių nacionaliniame parke saugoma >600 afrikinių dramblių banda, taip pat hipopotamai, afrikiniai buivolai, keletas rūšių antilopių, juodieji raganosiai (atvežti iš Kenijos), liūtai, hienos, leopardai; gausu kitų žinduolių, paukščių, roplių. Pakrantėse lankosi didieji baltieji rykliai, *[[Eubalaena australis]]* banginiai. Čia sutinkama endeminė neskraidančių mėšlavabalių *Circellium bacchus* populiacija.


Male lion (Addo).JPG|Liūtas
Hartebeest (Addo).JPG|Antilopė *Alcelaphus caama*
Zebra (Addo).JPG|Zebrai
Flightless Dung Beetle Circellium Bachuss, Addo Elephant National Park, South Africa.JPG|Mėšlavabalis *Circellium bachuss*


## Šaltiniai
Viktoras Ponta

**Viktoras Ponta** (, g. 1972 m. rugsėjo 20 d. Bukarešte) – rumunų teisininkas, politikas, valstybės veikėjas. Rumunijos ministras pirmininkas (nuo 2012 m. gegužės mėn.).

## Biografija
1995 m. baigęs teisės studijas Bukarešto universitete, dirbo prokuratūroje. Nuo 1998 m. buvo Rumunijos Aukščiausiojo Teismo prokuroras, tyrė korupcijos bylas.

2004 m. tapo Deputatų rūmų (Rumunijos parlamento) nariu, 2006 m. išrinktas parlamento vicepirmininku. 2008–2009 m. buvo Emilio Boko vyriausybės ministras ryšiams su parlamentu.

2003 m. išrinktas Rumunijos socialdemokratų partijos vicepirmininku, nuo 2010 m. vasario mėn. yra šios partijos pirmininkas.

2012 m. gegužės 7 d. Rumunijos prezidento Trajano Basesku teikimu paskirtas Rumunijos ministru pirmininku. Po tų pačių metų gruodžio mėn. įvykusių parlamento rinkimų į šias pareigas paskirtas pakartotinai.

2014 m. bolotiravosi Rumunijos prezidento rinkimuose, tačiau antrajame ture daug kam netikėtai pralaimėjo Klausui Johanisui.

## Šaltiniai

|-

|-

|-

|-
Čūbu Sangaku nacionalinis parkas

**Čūbu Sangaku nacionalinis parkas** () – saugoma gamtos teritorija Japonijoje, Honšiū salos viduryje, Čūbu regione, Hidos kalnagūbryje. Plotas 1743 km². Įkurtas 1934 m.

Nacionaliniame parke saugomas būdingas alpinis kraštovaizdis (paviršius iškyla iki 3190 m), gausu tarpeklių, griovų, skardžių. Taip pat saugoma augalija, gyvūnija (makakos, juodieji lokiai, šernai).


Hotakadake Takayama01j3872.jpg|Nishihotaka
Takase Dam lake.jpg|Takasės tvenkinys
Mount Tate from Mount Betsu 1995-08-20.jpg|Tatė kalnas
Kurobe kyokoku view from Kurobe Dam.jpg|Kurobės tarpeklis
Sanbon Falls Kuroi.jpg|Sanbono krioklys


## Šaltiniai
Jugyd Va nacionalinis parkas

**Jugyd Va nacionalinis parkas** () – saugoma gamtos teritorija Rusijoje, Komijos Respublikoje, šiaurės rytų Europoje. Jis yra didžiausias Rusijos ir Europos nacionalinis parkas, užimantis 18 917 km² plotą.

Visas parkas yra Pečioros upės baseine, šiaurės Urale ir geografiškai visas yra Europos žemyne. Pietuose parkas ribojasi su senesniu Pečioros-Ilyčiaus draustiniu.

Parkas įkurtas 1994 m. balandžio 23 d. siekiant apsaugoti taigos miškus nuo išnykimo. Nacionaliniame parke yra Komijos pirmykščiai miškai, kurie 1995 m. buvo įtraukti į UNESCO pasaulio paveldo sąrašą. Komijos pirmykščiams miškams kenkia nelegalus miškų kirtimas ir aukso gavyba.

Jugyd Va nacionaliniame parke gyvena apie 180 paukščių rūšių, iš kurių yra ir itin retos rūšys. Čia taip pat yra 20 žuvų, 5 varliagyvių ir viena roplių rūšis. 56 procentai parko teritorijos sudaro miškai.

Kasmet parką aplanko apie 4 000 turistų, nors potencialiai parkas galėtų priimti didesnį turistų skaičių.

## Šaltiniai

## Nuorodos
* Oficiali parko svetainė
Didžiosios Lenkijos nacionalinis parkas

**Didžiosios Lenkijos nacionalinis parkas** () – saugoma gamtos teritorija vidurio vakarų Lenkijoje, Didžiosios Lenkijos vaivadijoje, 15 km į pietus nuo Poznanės, Didžiosios Lenkijos žemumoje, Vartos kairiajame krante. Apima 76 km² plotą. Teritorijos saugomos nuo 1932 m., o nacionalinis parkas įkurtas 1957 m.

Parkui būdingas ledyno sudarytas paviršius – moreninės formos, ozai, drumlinai, daug ežerų (rininis Gurecko ežeras, moreninis Kocioleko ežeras), yra Vartos tarpeklis. Aukščiausia vieta – Osiova Guros kalva (132 m). Pasitaiko žemyninių kopų. Veši miškai, daigiausia pušynai (70 % medynų), yra ąžuolynų, mišriųjų miškų. Gausi gyvūnija, ypač daug vandens paukščių (iš retesnių paukščių sutinkami tulžiai, žalvarniai, juodosios meletos, juodieji pesliai, paprastieji suopiai, nendrinės lingės).

Didžiosios Lenkijos nacionaliniame parke yra XVII a. Ludžo medinė bažnyčia, vertingos Komornikų, Puščykovo, Stenševo, Virų bažnyčios, pora dvarų, XIX a. pilies ežero saloje liekanos.


Jezioro Kociołek.jpg|Kocioleko ežeras
Zamek Klaudyny Potockiej.jpg|Pilies liekanos
Warta WPN RB1.JPG|Varta parke
Wielkopolski Park Narodowy RB4.JPG|Miško takas


## Šaltiniai
Nepomukas

**Nepomukas** – nedidelis Čekijos miestas Pilzeno krašte, apie 35 km į pietryčius nuo Pilzeno. Nepomukas yra bendruomenė su išplėstomis teisėmis. Jame yra municipalitetas, darbo, žemės ir finansų valdyba, biblioteka. Garsėja kaip Šv. Jono Nepomuko gimtinė, čia kasmet kovo pabaigoje vyksta šio šalies globėjo atlaidai.

Mieste gyvena 3,8 tūkst. gyventojų. Įsikūręs slėnyje prie kalvų.

## Istorija

Nepomuko istorijos pradžia laikoma dviejų savarankiškų gyvenviečių, buvusių prie svarbaus prekybinio kelio, – Pomuko ir Presanicės susivienijimas. Nepomukas ėmė augti, kai 1144 m. čia įsikūrė cisteriečių ordino vienuolynas bei ėmė vystytis amatai ir prekyba. XIII a.  gavo privilegiją vykdyti mirties bausmes. Gyvenvietės gerovė kilo ir pradėjus čia kasti auksą ir sidabrą.

1413 m. prekybininkų gyvenvietė virto nedideliu miesteliu, tapusiu ekonominiu ir administraciniu vienuolyno valdų centru. Tačiau 1420 m. vienuolynas buvo sudegintas, ir visas jo ūkis atiteko Švamberkų giminei, tada valdžiusiai *Zelená Hora* dvarą. Išmintingai valdomas Nepomukas gavo plačias teises virti alų ir organizuoti kasmetines muges. 1730 m. imperatorius Karolis VI Nepomuko statusą pakėlė iki miesto lygio. Nuo XIX a. vidurio visą šimtmetį Nepomukas buvo rajono teismų centru.

## Žymios vietos

Mieste nedaug daugiabučių namų, daugiausiai senos statybos, turintys savo istorinę praeitį. Namai nedideli, vienaukščiai, mūriniai. Gatvelės siauros, grįstos akmenimis, pagrindinė miestelio aikštė išgrįsta grindiniu. Nors katalikų Nepomuke nedaug, tačiau yra net dvi katalikų bažnyčios. Išsaugotas senamiestis. Veikia kelios parduotuvės, yra keli barai. Centre stūkso paminklas šv. Jonui Nepomukui. Yra skulptūrų parkas, kur miesto svečiai mėgsta fotografuotis prie skulptūrų. Nepomuko centre nuo pat ankstyvo ryto iki pavakarių šurmuliuoja turgus. Veikia kraštotyros muziejus, kuriame surinkti eksponatai nuo XI a. Viena didžiulė salė skirta šv. Jonui Nepomukui. Tai skulptūros, piešiniai, bažnytinės vėliavos su šio šventojo atvaizdu. Dideliame žemėlapyje pažymėtos pasaulio vietos, kuo nors susijusios su šiuo šventuoju.

## Miestų partnerystė

Šv. Jono Nepomuko gimtasis miestas Nepomukas užmezgęs partnerystės ryšius su miestais užsienyje, kurių herbuose pavaizduotas minėtas šventasis.
*  Hukvaldai, Čekija
*  Anykščiai, Lietuva
*  Krupina, Slovakija
*  Kemnathas, Vokietija
*  Omišas, Kroatija
*  Svalmenas, Nyderlandai
*  Visla, Lenkija

## Galerija

Sv Jan Nepomucky small.jpg|Senamiestis
Kostely v Nepomuku.jpg|Nepomuko bažnyčios
Nepomuk 446.jpg|Šv. Jokūbo bažnyčia
Nepomuk 342.jpg|Aikštė su paminklu 
Nepomuk 457.jpg|Seni statiniai
Nepomuk 320.jpg|Gatvė
Nepomuk 322.jpg|Vaizdas į miesto apylinkes
NepomukNadrazi.jpg|Stotis


## Nuorodos

* Nepomuko internetinė svetainė
* Šv. Jono Nepomuko mieste
Belovežo nacionalinis parkas (Lenkija)

**Belovežo nacionalinis parkas** () – nacionalinis parkas šiaurės rytų Lenkijoje, Palenkės vaivadijoje, šalia pasienio su Baltarusija. Parkas ribojasi su šios šalies Belovežo girios nacionaliniu parku.

Parkas užima 152,2 km² plotą. Jame yra didžiausias Europoje reliktinis lygumų miškas Belovežo giria. 1992 m. nacionalinis parkas kartu su mišku buvo įtrauktas į UNESCO pasaulio paveldo sąrašą.

Šiame parke gyvena didžiausias Europos gyvūnas stumbras.

Parko ištakos siejamos su miško rezervato įkūrimu 1921 m. Antrosios Lenkijos Respublikos laikais 1932 m. rugpjūčio 11 d. šis rezervatas reformuotas į nacionalinį parką. Po II pasaulinio karo teritorija buvo padalinta į Lenkijos ir Baltarusijos puses. 1947 m. Lenkijos pusėje Belovežo nacionalinis parkas vėl pradėjo savo veiklą.

## Nuorodos
* Parko tinklalapis

## Šaltiniai
Kanhos nacionalinis parkas

**Kanhos nacionalinis parkas** () arba ***Kanhos tigrų rezervatas*** – saugoma gamtos teritorija vidurio Indijoje, Madhja Pradešo valstijoje, Satpuros kalnų vakaruose. Plotas 940 km². Miškai saugomi nuo 1879 m. 1935 m. įkurtas Bandžar Velio rezervatas, nuo 1955 m. – nacionalinis parkas. Parkas sudarytas iš dviejų atskirų plotų – Halono (250 km²) ir Bandžaro (300 km²).

Kanhos nacionalinio parko paviršių sudaro 450–900 m aukščio plokščiakalnis, suskaidytas Tapti ir Narmados intakų. Plyti pievos, lapus metantys sausieji miškai. Saugoma kalnų miškų ir kalnų savanų gyvūnija. Parke sutinkamos 22 žinduolių rūšys, dauguma jų Indijoje labai retos: barasingos, bengaliniai tigrai, leopardai, ilgalūpiai lokiai, raudonieji vilkai, dryžuotosios hienos, paprastieji šakalai, indiniai zambarai, šernai, aksiai, gaurai, hulmanai, garnos, keturragės ir mėlynosios antilopės. Lankosi ~300 paukščių rūšių (ibiai, įvairūs ereliai, grifai, garniai). Yra įvairių gyvačių, pitonų, varanų, kitokių roplių.

Kanhos miškuose gyvena vietinė (adivasi) tauta – baigai.


Royal Bengal Tiger Kanha (background).jpg|Tigras
Dhole Kanha2.jpg|Raudonieji vilkai
Axis axis Kanha 1.jpg|Aksis džiunglėse
A chital stag 1.JPG|Aksis


## Šaltiniai
Camille Muffat

**Kamilė Mufa** (; 1989 m. spalio 28 d. Nicoje, Prancūzija – 2015 m. kovo 9 d. Viljoje Kastėljyje, Argentina) – Prancūzijos plaukikė, triskart olimpinė čempionė 2012 m. vasaros olimpinėse žaidynėse Londone.

K. Mufa savo karjerą pradėjo Nicos plaukimo klube „Olympic Nice Natation“. Jos specialybės kompleksinio ir laisvo stiliaus rungtys. Ji plaukė nuo 2005 m. iki 2014 m.

Londono 2012 m. vasaros olimpinėse žaidynėse K. Mufa pelnė aukso medalį plaukimo 400 m laisvo stiliaus rungtyje, sidabro medalį plaukimo 200 m laisvo stiliaus rungtyje ir bronzą 4x200 m laisvo stiliaus estafetėje. Ji ketvirtoji Prancūzijos plaukikė, iškovojusi olimpinį auksą plaukimo individualioje rungtyje. Ji taip pat trečioji Prancūzijos sportininkė, iškovojusi tris medalius tose pačiose olimpinėse žaidynėse.

Žuvo Argentinos mieste Viljoje Kastėlyje 2015 m. avarijoje tarp dvejų sraigtasparnių. Ji Argentinoje dalyvavo prancūziškame realybės šou.

## Šaltiniai
Kazirangos nacionalinis parkas

**Kazirangos nacionalinis parkas** () – saugoma gamtos teritorija Indijos šiaurės rytuose, Asamo valstijoje, Brahmaputros kairiojo kranto slėnyje, Mikiro kalnų šiaurinėje papėdėje. Užima 430 km² plotą. 1908 m. įkurtas medžioklės draustinis, 1926 m. – medžiojamosios faunos rezervatas, 1949 m. – gamtos rezervatas, 1968 m. – nacionalinis parkas. Nuo 1985 m. Kazirangos nacionalinis parkas įtrauktas į UNESCO pasaulio paveldo sąrašą.

Slėnyje parko paviršius driekiasi 40–80 m aukštyje. Ten gausu nedidelių ežerų, upių, pelkių, šlapynių, užliejamų pievų, kur veši aukšti žolynai, auga pavieniai medžiai. Musoninių liūčių laikotarpiu (birželį-rugsėjį) vandenys užtvindo Brahmaputros slėnį. Likusią dalį užima kalnų šlaitai (iki 1200 m aukščio), kur veši drėgnieji atogrąžų miškai (visžaliai ir pusiau visžaliai).

Kazirangos nacionalinis parkas yra svarbiausia šarvuotųjų raganosių buveinė pasaulyje (populiacija – 1855 (2007 m.)). Taip pat gausu kitos gyvūnijos, būdingos tiek Indostanui, tiek Himalajams: azijiniai drambliai, bengaliniai tigrai, leopardai, ilgalūpiai lokiai, azijiniai buivolai, gibonai, langūrai, gaūrai, indiniai zambarai, šernai, barasingos, aksiai, indiniai muntjakai. Gausu paukščių, ypač mėgiama migruojančių vandens paukščių žiemavietė (pilkieji pelikanai, marabu, įvairūs sakalai, ereliai, garniai). Roplių įvairovė (varanai, tinkliniai pitonai, tigriniai pitonai, kobros).


Kaziranga Rhino.jpg|Šarvuotasis raganosis
Axis porcinus - Flickr - Lip Kee (2).jpg|Barasinga
Coracias affinis, Kaziranga NP, Assam.jpg|Bengalinis žalvarnis
Gallus gallus male Kaziranga 0.jpg|Laukinis gaidys


## Šaltiniai
Rita Ramanauskaitė

**Rita Ramanauskaitė** (g. 1970 m. lapkričio 22 d. Kaune) – Lietuvos lengvaatletė, ieties metikė. Geriausias rezultatas 2000 m. 62.69 metrai. 1994 m. Europos lengvosios atletikos čempionate užėmė 5 vietą. Dalyvavo 1996, 2000 ir 2004 m. olimpiadose, kur atitinkamai užėmė 22, 13 ir 31 vietą.

## Nuorodos

* Profilis sports-reference.com 
* Profilis iaaf.org
Agnė Simonavičiūtė

**Agnė Simonavičiūtė** (g. 1995 m.) – Lietuvos oro balionų sporto pilotė. Pasaulio čempionatų prizininkė.

## Biografija
2014 m. Lenkijoje vykusiame pirmajame pasaulio moterų oro balionų čempionate Simonavičiūtė pelnė bronzos medalį. Tais pačiais metais vykusiame pasaulio jaunimo čempionate bendroje grupėje (vaikinai ir merginos varžėsi kartu) lietuvė užėmė 14-ą vietą. 2016 m. Birštone vykusiame pasaulio moterų oro balionų čempionate Agnė Simonavičiūtė užėmė 5-ąją vietą. 2017 m. Europos moterų čempionate Lenkijoje iškovotas sidabro medalis.

## Šaltiniai
Daiva Rakauskaitė

**Daiva Rakauskaitė** (g. 1971 m.)  – Lietuvos oro balionų sporto pilotė. Europos čempionatų prizininkė.

## Biografija
2010 m. Alytuje vykusiame pirmajame Europos moterų oro balionų čempionate Rakauskaitė liko 13-a. 2012 m. Europos moterų čempionate Vokietijoje iškovotas sidabro medalis. 2014 m. Lenkijoje (Lešnas) vykusiame pasaulio moterų oro balionų čempionate Rakauskaitė užėmė aukštą 6-ą vietą. 2015 m. Europos moterų čempionate Nyderlandaije iškovotas sidabro medalis. 2016 m. Birštone vykusiame pasaulio moterų oro balionų čempionate Daiva Rakauskaitė užėmė 6-ąją vietą.

## Šaltiniai
Reda Aleliūnaitė

**Reda Aleliūnaitė–Jankovska** (g. 1973 m. sausio 24 d. Kaune) – buvusi Lietuvos krepšininkė, Lietuvos moterų krepšinio rinktinės narė, 1997 m. Europos čempionė, 2000 m. Italijos čempionė. 1997 m. apdovanota Didžiojo Lietuvos kunigaikščio Gedimino ordino Didžiuoju kryžiumi.

## Klubai

* 1989–1995:  Kauno Laisvė
* 1995–1997:  AZS Poznań
* 1997–1998:  Dobrí anjeli Košice
* 1998–1999:  Galatasaray S.K.B.
* 1999–2000:  Trogylos Priolo
* 2000–2001:  Galatasaray S.K.B.
* 2001–2002:  CJM Bourges
* 2002–2009:  AZS Poznań

## Nuorodos

* Biografija
* Profilis basketnews.lt
Pirėnų nacionalinis parkas

**Pirėnų nacionalinis parkas** () – saugoma gamtos teritorija Prancūzijoje, Pirėnuose. Parkas yra 457,07 km² ploto ir užima du Prancūzijos departamentus – Aukštutinius Pirėnus ir Atlanto Pirėnus.

Parkas yra šalia sienos su Ispanija, kalnuotose vietovėse, tad suteikia daug galimybių įvairioms veikloms – žygiams, slidinėjimui, alpinizmui ir laukinės gamtos stebėjimui.

Parkas įkurtas 1967 m. kaip visiškai laisva teritorija laukiniams gyvūnams. Parke yra apie 70 rūšių gyvūnų.

## Nuorodos
* Oficiali parko svetainė 

## Šaltiniai
Jolanta Romanenko

**Jolanta Romanenko** (g. 1971 m. birželio 6 d.)  – Lietuvos parasparnių sporto pilotė. Pasaulio žaidynių nugalėtoja.

## Biografija
2012 m. Makedonijoje vykusiame trečiajame Europos čempionate Romanenko pelnė sidabrą moterų įskaitoje. 2013 m. Kolumbijoje vykusiose Pasaulio žaidynėse Romanenko moterų tikslaus nusileidimo parasparniais rungtyje pelnė aukso medalį.
Gvianos Amazonijos nacionalinis parkas

**Gvianos Amazonijos nacionalinis parkas** () – vienas iš 10 Prancūzijos nacionalinių parkų, sukurtas apsaugoti Amazonijos miškus Prancūzijos Gvianoje. Šis nacionalinis parkas yra didžiausias šalyje bei vienas didžiausių visame pasaulyje.

Šis nacionalinis parkas gali būti pasiekiamas tik oro transportu ar piroga.

Parkas dengia 20 300 km² plotą, o dar 13 600 km² yra antrinės apsaugos lygio.

1992 m. nacionalinio parko įsteigimo Prancūzijos Gvianoje idėją Jungtinių Tautų Aplinkos ir plėtros konferencijoje pasiūlė tuometis Prancūzijos prezidentas François Mitterrand. 1993 m. buvo sukurta speciali misija šio parko sukūrimui. 1995 m. projektas buvo paruoštas, tačiau 1997 m. atmestas.

1998 m. birželio 21 d. pripažinimo teises gavo vietiniai indėnai ir maronai, gyvenantys būsimo nacionalinio parko teritorijoje.

2006 m. buvo pristatytas paskutinis nacionalinio parko projektas. Kitais metais projektas buvo įgyvendintas ir 2007 m. birželį susirinko pirmoji Gvianos Amazonijos nacionalinio parko taryba.

Kartu su kaimyniniu Tumukumakio nacionaliniu parku Brazilijoje tai yra didžiausia Amazonijos miškų saugojimo vieta pasaulyje.

## Nuorodos
* Oficiali parko svetainė (pranc. k.)
F1 2015

**F1 2015** – „Codemasters“ žaidimas paremtas Formulės 1 lenktynėmis (2015 m. sezonu). Tai yra septintasis šio žanro „Codemasters“ žaidimas. Jis pasirodė 2015 m. liepos 10 d.

Žaidime yra visi oficialūs 20 Formulės 1 lenktynininkai, komandos ir visos 2015 m. sezono trasos (įskaitant naująją Hermanos Rodrigues). Tai yra pirmas „Codemasters“ F-1 žaidimas, išleistas aštuntos kategorijos konsolėms – Wii U, PlayStation 4 ir Xbox One.

Žaidimą valdo naujasis EGO Engine 4.0, kuris leido leidėjams ženkliai patobulinti žaidimą, ypač grafikos fizikos srityje. Pirmą kartą šios serijos žaidime pristatyta „Pro Season“ funkcija – čia žaidėjams yra sukurtos aukščiausio sunkumo sąlygos (be žemėlapio, visokių papildomų pagalbų ir pan.).

Žaidimas leidžia PlayStation 4 ir Xbox One konsolių savininkams naudojantis balso atpažinimo sistema bendrauti su savo lenktynių inžinieriumi.

## Nuorodos
* Oficiali žaidimo svetainė

## Šaltiniai
Jolanta Dičkutė

**Jolanta Dičkutė** (g. 1970 m. gruodžio 8 d. Kaune) – Lietuvos politikė, medikė, 2004-2009 m. Europos parlamento narė iškelta Darbo partijos.

## Biografija

Gimė 1970 m. gruodžio 8 d. Kaune. 1989-1995 m. - ikidiplominės studijos Kauno medicinos universiteto Medicinos fakultete. 1995-1996 m. atliko pirminę rezidentūrą Ukmergės rajono ligoninėje. 1996-1998 m. atliko antrinę pediatrijos rezidentūrą Kauno medicinos universitete. 1998-2002 m. mokėsi doktorantūros studijose Kauno medicinos universiteto Visuomenės sveikatos fakulteto Profilaktinės medicinos katedroje. 2002 m. baigė neakivaizdines visuomenės sveikatos magistrantūros studijas Šiaurės šalių Visuomenės sveikatos mokykloje (Geteborgas, Švedija). Nuo 2002 m. Kauno medicinos universiteto Profilaktinės medicinos katedros lektorė. 2004 m. išrinkta į Europos parlamentą. 

## Nuorodos

* Biografija
* Profilis europarl.europa.eu
Kristina Kalesinskaitė

**Kristina Kalesinskaitė** (g. 1969 m. gruodžio 24 d. Kaune) – buvusi Lietuvos krepšininkė, Lietuvos moterų krepšinio rinktinės narė. 2004 m. tapo rezultatyviausia LMKL sezono žaidėja.

## Nuorodos

* Moterų lygoje - favoričių pergalės
* "Lietuvos telekomas" iškovojo LMKL aukso medalius
* Krepšininkės išsidalijo prizus ir titulus
Natalija Zasulskaja

**Natalija Zasulskaja** (g. 1969 m. gegužės 28 d. Kaune) – buvusi TSRS ir Rusijos moterų krepšinio rinktinių narė, krepšinio trenerė. 2010 m. įtraukta į FIBA šlovės galeriją.

## Klubai

* 1985–1991:  Leningrado Spartak
* 1991–1996:  Popular Bàsquet Godella
* 1997–1998:  Pool Getafe Madrid
* 1998–2004:  Maskvos Dinamo

## Pasiekimai

* Olimpiada: 1 vieta - 1992; 3 vieta - 1988
* Pasaulio čempionatas: 2 vieta - 1998
* Europos čempionatas: 1 vieta - 1987, 1989, 1991; 3 vieta - 1999
* Eurolygos nugalėtoja: 1992, 1993
* Ispanijos čempionė: 1992, 1993, 1994, 1995, 1996, 1997, 1998
* Rusijos čempionė: 1999, 2000, 2001
* TSRS čempionė: 1990

## Nuorodos

* Profilis halloffame.fiba.com 
* Profilis sports-reference.com 
* Interviu (rus.)
Raktas (1983 filmas)

**Raktas** () – 1983 m. režisieriaus Tinto Brass erotinė drama, sukurta pagal japonų rašytojo Jun'ichirō Tanizaki romaną „Kagi“. Šios pirmoji ekranizacija 1959 m. buvo apdovanota Kanų kino festivalyje, o Brassas veiksmo vietą perkėlė į Europą.

Juosta sulaukė didelio populiarumo, nes pagrindinį vaidmenį joje atliko žinoma italų aktorė Stefania Sandrelli. 

## Pagrindiniai aktoriai
: *Aktorius – vaidmuo*
* Stefania Sandrelli – Tereza Rolfe
* Frank Finlay – Nino Rolfe
* Franco Branciaroli – Laslo Aponis
* Barbara Cupisti – Liza Rolfe
* Maria Grazia Bon – Džuljeta
* Gino Cavalieri – donas Ruseto

## Turinys

Venecija, 1939 m. Pagyvenęs profesorius Nino ir gerokai jaunesnė jo žmona Tereza susituokę jau 20 metų, tačiau laikas nei kiek nesumažino Nino aistros savo žmonai. Bėda tai, kad dėl aukšto kraujospūdžio gydytojas uždraudė jam jaudintis, taip pat ir mylėtis, be to, jo nuomone, žmona vis dar pilna kompleksų ir neatsiveria savo seksualumui. Norėdamas ją išprovokuoti, Nino pradeda rašyti dienoraštį, kuriame dėsto savo slapčiausias fantazijas ir mintis, o raktą nuo stalčiaus, kuriame šis užrakintas, nuolatos palieka matomoje vietoje, kad žmona galėtų jį paimti ir perskaityti.

Ilgainiui Nino pasiekia savo ir Tereza, priimdama žaidimo taisykles, taip pat pradeda rašyti dienoraštį, tačiau jos geismo objektu tampa ne tik vyras, bet ir judviejų dukters Lizos jaunikis Laslo. Sutuoktiniai tęsia žaidimą, skaitydami vienas kito dienoraščius, Nino neprieštarauja Terezos ir Laslo santykiams, už ką atsidėkodama žmona taip pat nusprendžia jam atsilyginti, pamiršdama apie silpną vyro širdį.
Lina Dambrauskaitė

**Lina Dambrauskaitė–Sabaliauskienė** (g. 1968 m. sausio 20 d. Kaune) – buvusi Lietuvos krepšininkė, Lietuvos moterų krepšinio rinktinės narė. 1997 m. apdovanota Didžiojo Lietuvos kunigaikščio Gedimino ordino Didžiuoju kryžiumi.

## Pasiekimai

* 1993, 1994, 1997, 1999 m. LMKL čempionė
* 2007 m. LMKL sidabro laimėtoja
* 2005, 2006 m. LMKL bronzos laimėtoja
* 2011 m. Rusijos čempionė
* 2002 m. Bulgarijos lygos sidabro laimėtoja
* 2005 m. BWBL lygos sidabro laimėtoja
* 1997 m. Europos čempionė

## Nuorodos

* Biografija
* Susiję straipsniai www.delfi.lt
* Profilis basketnews.lt
Rasa Kreivytė

**Rasa Kreivytė** (g. 1967 m. lapkričio 18 d. Kaune) – buvusi Lietuvos krepšininkė, Lietuvos moterų krepšinio rinktinės narė, 1997 m. Europos čempionė, Lietuvos čempionė (1994, 1997), krepšinio trenerė. 1997 m. apdovanota Didžiojo Lietuvos kunigaikščio Gedimino ordino Didžiuoju kryžiumi.

## Nuorodos

* Biografija
* Profilis basketnews.lt
Jurijus Jakovlevas

**Jurijus Jakovlevas** (g. 1968 m. vasario 9 d.) – Lietuvos parasparnių sporto pilotas. Daugkartinis šalies čempionas.

## Biografija
2009 m. pasaulio oro žaidynėse užimta 8-oji vieta. 2011 m. pasaulio čempionate – 12-a pozicija. 2012 m. Europos čempionate Makedonijoje sportininkas užėmė 17-ą vietą. 2013 m. Kolumbijoje vykusiose Pasaulio žaidynėse Jakovlevas vyrų tikslaus nusileidimo parasparniais rungtyje užėmė 9-ą vietą.
Dažnio moduliacija

**Dažnio moduliacija**, sutrumpintai **FM** (nuo ) – informacijos perdavimo būdas, kada moduliuojančio signalo virpesio dėsniu keičiamas nešlio dažnis.
Dažninė moduliacija plačiai naudojama perduoti garsiniam signalui radiofonijoje, ir skaitmeniniam signalui (FSK moduliacija).

Analoginės dažninės moduliacijos atveju, nešlio dažnio deviacija yra proporcinga audio signalo stipriui.

Skaitmeninės dažninės moduliacijos (FSK) atveju, skaitmeninio signalo vienetas arba nulis turi fiksuotas dažnio deviacijos reikšmes. Skaitmeninė dažninė moduliacija yra plačiai naudojama modemuose, taip pat radiotelegrafijoje.
Lietuvos radijo mėgėjų draugija

**Lietuvos radijo mėgėjų draugija** (**LRMD**) – ne pelno siekianti organizacija, vienijanti Lietuvos mėgėjiškojo radijo entuziastus. LRMD nuo 1992 m. atstovauja Lietuvos radijo mėgėjus IARU organizacijoje, LRMD nariams teikia nacionalinio QSL biuro paslaugas.

LRMD buvo įkurta 1938 m. II pasaulinio karo metu draugijos veikla buvo sustabdyta, ir buvo atkurta 1988 m.
Per graži mirti

**Per graži mirti** () – 1985 m. Italijoje sukurtas giallo stiliaus kriminalinis filmas, vėliau sulaukęs dviejų tęsinių.

## Pagrindiniai aktoriai
: *Aktorius – vaidmuo*
* Renee Simonsen – Barbara
* Tom Schanley – Bobas Kreinas
* Donald Pleasence – inspektorius Danezis
* Nicola Perring – Džesika Krein
* Maria McDonld – Margo Vilson
* Anna Galiena – Diana

## Turinys

Sakoma, kad dvyniai dažnai jaučia tai, kas vyksta su kitu nepaisant juos skiriančio atstumo. Bobas Kreinas, dirbantis Amerikoje, Jeloustouno parke, vieną dieną pajunta, kad su jo seserimi dvyne Džesika kažkas nutiko. Viską metęs jis vyksta į Milaną, kur jo sesuo dirba modeliu. Sužinojęs, kad sesuo iš tiesų dingo, Bobas pradeda jos ieškoti, įsitikinęs, kad Džesika nebegyva.

Tarsi patvirtindamos jo nuogąstavimus, modelių tarpe viena po kitos įvyksta dar kelios žmogžudystės...
Aurimas Lankas

**Aurimas Lankas** (g. 1985 m. rugsėjo 7 d. Šiauliuose) – Lietuvos baidarininkas, Šiaulių miesto politinis bei visuomenės veikėjas.

## Biografija
Irkluoti pradėjo nuo 1996 metų. Lankė Šiaulių sporto mokyklą „Atžalynas“. 2004 m. baigė Šiaulių Didždvario gimnaziją. 2009 m. Vilniaus universiteto Teisės fakultete įgijo teisės magistro kvalifikaciją.

Nuo 2009 m. Šiaulių kredito unijos „Žemdirbio gerovė“ paskolų vadybininkas, nuo 2012 m. kredito unijos vadovas, nuo 2014 m. valdybos pirmininkas. 2017 m. išrinktas Lietuvos centrinės kredito unijos valdybos nariu. 

2013–2019 m. Lietuvos Respublikos liberalų sąjūdžio narys, 2019 m. laikinasis partijos Šiaulių skyriaus pirmininkas. 2015-2019 m. Šiaulių miesto savivaldybės tarybos narys. Nuo 2019 m. gruodžio mėn. Laisvės partijos narys.

Laisvai kalba ir bendrauja anglų bei rusų kalbomis.

## Sportinė veikla
2014 m. Vokietijoje vykusiame Europos čempionate Aurimas Lankas ir Edvinas Ramanauskas užėmė trečią vietą dviviečių baidarių 200 m sprinto rungtyje. 2022 m. liepą patvirtina jog diskvalifikuoti antri finišavę Rusijos sportininkai ir Lietuvos duetui įteikti sidabro medaliai. Tais pačiais metais vykusiame pasaulio čempionate duetas liko 5-oje vietoje. 2015 m. Europos čempionate duetas iškovojo antrąjį bronzos medalį.

2016 m. vasaros olimpinėse žaidynėse poroje su E. Ramanausku sportininkai atrankos plaukime buvo pirmi ir tiesiogiai pateko į pagrindinį finalą ir neplaukė pusfinalyje. Finale duetas didžiąją distancijos dalį pirmavo, bet ties finišu nusileido Ispanijos ir Jungtinės Karalystės komandoms ir pelnė bronzos medalius. Tai antras Lietuvos olimpinis baidarių ir kanojų irklavimo medalis (pirmasis 2012 m. - Jevgenijus Šuklinas).

2016 m. rudenį išrinktas Lietuvos baidarių ir kanojų irklavimo federacijos vykdomojo komiteto nariu.

2019 m. pasaulio baidarių ir kanojų irklavimo sprinto čempionate užėmė 13-ą vietą kartu su Lietuvos keturvietės baidarės rinktine.

## Įvertinimas
* 2016 m. KKSD medalis „Už sporto laimėjimus“ 
* 2016 m. ordino „Už nuopelnus Lietuvai“ Karininko kryžius 

## Šaltiniai
Keoladeo nacionalinis parkas

**Keoladeo nacionalinis parkas** () – saugoma gamtos teritorija vakarų Indijoje, Radžasthano valstijos rytuose, ~50 km į vakarus nuo Agros, 2 km į pietryčius nuo Bharatpuro. Plotas 28,7 km². 1850 m. dabartinio parko vietoje įkurtas ančių medžioklės rezervatas, 1965 m. pertvarkytas į vandens paukščių rezervatą, o 1982 m. – į nacionalinį parką. Nuo 1985 m. įtrauktas į UNESCO pasaulio paveldo sąrašą kaip svarbi rūšių buveinė.

Parko paviršiui būdinga pelkėta lyguma, kurios vidutinis aukštis 174 m. Liūčių laikotarpio metu dideli šios lygumos plotai yra apsemiami ir virsta sekliais ežerais. Auga drėgnieji atogrąžų lapus metantys miškai, drėgnose pievose ir pelkėse – pavieniai medžiai ir krūmai. Parkas garsėja savo paukščių gausa (>370 rūšių): čia peri įvairios antys (pilkosios, šaukštasnapės, kuoduotosios, kryklės), kormoranai, sibirinės gervės, Indijos gervės, gaidukai, girnovės, ibiai, tikučiai, ragasnapiai, krantiniai tilvikai, gandrai, įvairūs ereliai, sakalai keleiviai. Svarbi paukščių žiemavietė, veikia žiedavimo stotis. Keoladeo nacionaliniame parke taip pat gausu ir žinduolių (šakalai, dryžuotosios hienos, mangustai, azijiniai buivolai, indiniai zambarai, aksiai, antilopės, langūrai, makakos, indiniai dygliatriušiai, šernai, viverinės katės) bei roplių (tigriniai pitonai, varanai, gyvatės).


Black-headed Ibis (Threskiornis melanocephalus)- Feeding at Bharatpur I IMG 5389.jpg|Juodagalvis ibis
Darter I2-Bharatpur IMG 8101.jpg|Indijos žalčiakaklis
Spotted Owlet (Athene brama)- Pair in Foreplay at Bharatpur I IMG 5473.jpg|Demėtųjų pelėdikių porelė
Feral cattle at Keoladeo.jpg|Sulaukėję galvijai


## Šaltiniai
Kirišimos-Jaku nacionalinis parkas

**Kirišimos-Jaku nacionalinis parkas** () – saugoma gamtos teritorija pietų Japonijoje, Kiūšiū salos pietuose bei Jakušimos saloje. Plotas 548 km². Nacionalinis parkas įkurtas 1934 m.

Parko teritorija susideda iš keleto plotų: apima Kiūšiū saloje esantį Kirišimos vulkaninį masyvą, susidedantį iš 23 ugnikalnių (aukščiausias – Karakunidakė, 1700 m), 15 kraterių, 10 kalderų ežerų (Mikės, Ikedos ir kt.), Kagošimos įlankoje esančią vulkaninę salą – Sakuradžimos ugnikalnį, Osumi pusiasalio vakarinį krantą, kitoje įlankos pusėje esantį krantą (tarp Ibusuki ir Jamagavos) ir Jakušimos salos vidurio dalį, kurioje yra biosferos rezervatas (UNESCO pasaulio paveldo objektas, nuo 1993 m.) ir miško ekosistemos rezervatas.

2012 m. kovo 16 d. nacionalinis parkas buvo padalintas dvi dalis: Jakušima buvo atskirta ir sudarė Jakušimos nacionalinį parką (245,66 km²), o Kirišima buvo pavadinta **Kirišimos-Kinkovano nacionaliniu parku** (365,86 km²).

## Kirišima
* Kirišima
* Ebino plokščiakalnis
* Takačiho senvagės
* Miikės ežeras
* Kurino kalnas
* Karakunio kalnas
* Takačiho kalnas
* Satos kyšulys
* Sakuradžima
* Kaimonodakės kalnas
* Ikedos ežeras


Lake Ikeda (152624734).jpg|Ikedos ežeras
Ebino Plateau03n4592.jpg|Ebino plokščiakalnis
Takachihomine-ohachi.JPG|Takačino kalnas
Beautiful ocean view at cape sata.jpg|Satos kyšulys


## Jakušima
* Okavos kriokliai
* Okudakės kalnas
* Maedakės kalnas
* Nagatos pakrantė
* Džomon Sugis Japoninės kriptomerijos medis
* Kučinoerabudžima
* Mijanouros kalnas


Jhomonsugi_in_Yaku_Island_Japan_001.JPG|Jōmon Sugi
Kuchinoerabujima_island_from_Mt.Nagatadake.jpg|Kučinoerabudžima nuo Nagatadake kalno Jakušimoje
Senpiro_Fall_Yakushima_01.jpg|Senpiro krioklys
Yakushima_Mitake.jpg|Mitake Jakušimoje


## Šaltiniai
Komodo nacionalinis parkas

**Komodo nacionalinis parkas** () – saugoma gamtos teritorija Indonezijoje, Mažosiose Sundos salose, Rytų ir Vakarų Nusa Tengaros provincijose. Apima Komodo, Padaro, Rindžos, Džili Motongo salas ir gretimas akvatorijas bei koralų rifus. Plotas 2193 km² (1735 km² užima nacionalinis parkas ir biosferos rezervatas, 310 km² – Mbelilingo ir Ngorango saugomas miškas, 30 km² – Vai Vulio ir Mburako gamtos rezervatas). 1938 m. Padaro ir Rindžos salose įkurtas gamtos draustinis, 1965 m. išplėstas į Komodo salą, kuri 1977 m. pripažinta biosferos rezervatu, o 1980 m. įkurtas nacionalinis parkas. Nuo 1991 m. Komodo nacionalinis parkas įtrauktas į UNESCO pasaulio paveldo sąrašą.

Pagrindinė parko paskirtis – saugoti savitą ir endeminę roplių rūšį – Komodo varanus. Komodo saloje jų yra ~1700, Rindžoje – 1300, Džili Motonge – 100, Džili Dasamyje – 100, kitur – mažiau, Padare – išnykę. Taip pat yra ir kitų endeminių rūšių: krabaėdės makakos, Komodo žiurkės, karčiuotieji zambarai, kakadu, medlesiai; taip pat paliminiai musangai, azijiniai buivolai, timoriniai pitonai, jūrinės gyvatės, mėlynieji banginiai, kašalotai, delfinai, diugoniai, jūriniai vėžliai, bangininiai rykliai, pelėdinės rajos ir kt.


RincaTypLandschaft.JPG|Rindžos kraštovaizdis
Adelaar off Padar Island (1998).jpg|Padaro sala
Soft coral peach komodo.jpg|Koralų rifai
Serenity - Komodo National Park.jpg|Salelė


## Šaltiniai
Dalia Kurtinaitienė

**Dalia Kurtinaitienė** (g. 1966 m. balandžio 15 d. Kaune) – buvusi Lietuvos krepšininkė, Lietuvos moterų krepšinio rinktinės narė, 1997 m. Europos čempionė, krepšinio trenerė. 1997 m. apdovanota Didžiojo Lietuvos kunigaikščio Gedimino ordino Didžiuoju kryžiumi.

## Klubai

* 1984–1990: / Kauno Banga
* 1990–1994: / Ružomberok ŽBK
* 1994–1996:  Kauno Laisvė
* 1996–1997:  Gustino Schnipcel
* 1997–1999:  DESZEV-Ringa
* 1999–2002:  Klosterneuburg
* 2002–2003:  Powerbasket

## Pasiekimai

* Čekoslovakijos čempionė:1991, 1992, 1993
* Slovakijos čempionė: 1994, 1995
* Austrijos čempionė: 1997, 2003
* Vengrijos čempionė: 1999

## Nuorodos

* D.Kurtinaitienė: moterų krepšinio ateitis - miglota
* Profilis basketnews.lt
Arūnas Gibieža

**Arūnas Gibieža** (g. 1989 m. spalio 25 d. vilniuje) – Lietuvos sportininkas, motociklininkas, daugelio tarptautinių turnyrų nugalėtojas, Europos motoakrobatikos čempionas. Motoakrobatas yra įsteigęs savo vardo taurę ir taip skatina šios sporto šakos vystymąsi Lietuvoje. Atstovauja sporto klubui „Aras Freestyle“. 

## Biografija

A. Gibieža motociklais susidomėjo vaikystėje. Dešimtmetis jau važiavo motoroleriu. Šešiolikos metų pradėjo dalyvauti varžybose, kai įsigijo savo pirmąjį motociklą Yamaha R6. Važiavo lenktynių trasose Baltijos šalyse ir Europoje. Nusipirkęs antrąjį motociklą Suzuki GSX600R, ėmė varžytis motoakrobatikos (*stunt riding*) rungtyse. Laimėjęs daugybę tarptautinių turnyrų, buvo pastebėtas Austrijos kompanijos „RedBull“ ir tapo jos atletu. Motoakrobatas A. Gibieža yra vienas iš trijų Lietuvos sportininkų, kuriuos taip skatina tobulėti „RedBull“. Su kompanijos nariais dalyvauja tarptautiniuose turnyruose.

„Aras Freestyle“ motociklas – 636 m³ variklį turintis, 2004-aisiais pagamintas „Kawasaki ZX6R“, vėliau atnaujintas „Racetech“ dirbtuvėse. Žinomiausi sportininko triukai: *„Watchtower“, „Switchback Wheelie“, „Head Stand“, „Superman“, „360 kangaroo stoppie“*. Vienas unikaliausių, nepakartotų pasaulyje, – *„Unicycle no handers"*, kai balansuodamas ant motociklo galinio rato, A. Gibieža užsiropščia ant jo vairo ir, rankomis jo neliesdamas, sugeba suktis ratu.

Sportininkas pats pilnai išlaiko save iškovotų prizų dėka. Iš pavienių entuziastų gauna tepalų, padangų, specialią aprangą, tačiau valdžios nėra remiamas.

## Šaltiniai

## Nuorodos

* „RedBull“ kompanijos narys Arūnas Gibieža
Griūvantys rūmai

**Sudužę rūmai** () – 1999 m. JAV sukurta drama, pasakojanti apie dviejų amerikiečių merginų įkalinimą Tailande. Juostos pavadinimui panaudotas grupės „Grateful Dead“ 1970-ųjų dainos pavadinimas.

## Pagrindiniai aktoriai
: *Aktorius – vaidmuo*
* Claire Danes – Alisa Marano
* Kate BEckinsale – Darlina Deivis
* Bill Pullman – Henris Grynas
* Lou Diamond Phillips – Rojus Noksas
* Jacqueline Kim – Jon Gryn
* Daniel Lapaine – Nikas Parksas
* Tom Amandes – Dugas Grynas
## Turinys

Ilgametės draugės Alisa ir Darlina, baigusios mokyklą, nusprendė vykti atostogų į Tailandą. Kadangi tėvai nebūtų pritarę tokiai kelionei, merginos jiems pasakė vykstančios į Havajus, o pačios įgyvendino savo planą.

Atsidūrusios Tailande, jos nerūpestingai leido laiką i susipažino su australu Niku Parksu. Po keleto dienų Nikas pasiūlo merginoms trumpam vykti į Honkongą ir nuperka lėktuvo bilietus, pats žadėdamas sutikti jas vietoje. Merginos nuvyksta į oro uostą, kur jas sulaiko policija, krepšyje rasdama heroino siuntą. Sutrikusios merginos atsiduria kalėjime, o teismas skiria joms 33 metų bausmę. Tėvai, desperatiškai mėgindami išgelbėti dukteris, nusamdo vietoje gyvenantį amerikietį advokatą Henrį Gryną, vadinamą „jankiu“, tačiau įveikti korumpuotą teisinę sistemą dar sudėtingiau negu išsiaiškinti, kokiu būdu narkotikai pateko į merginų krepšį...
Vigintas Stankus

**Vigintas Stankus** (1962 m. liepos 14 d. Kaune) – 2018 m. kovo 5 d.) – Lietuvos dailininkas, tapytojas.

## Biografija

Gimė 1962 m. liepos 14 d. Kaune. 1991 m. baigė stiklo ir vitražo studijas Vilniaus dailės akademijoje. Nuo 1999 m. Lietuvos dailininkų sąjungos narys. Nuo 1991 m. surengė virš 50 ekspozicijų Lietuvoje ir užsienyje. Darbuose matosi vitražisto ranka, tapyba faktūrinė.

## Nuorodos

* Asmeninis tinklalapis
* Kaip tapo menininkas, turintis juodąjį diržą 
* Biografija
Blondinė ieško vyro

**Blondinė ieško vyro** () – 2011 m. JAV sukurta romantinė komedija pagal Karyn Bosnak romaną „20 Times a Lady“.
## Pagrindiniai aktoriai
: *Aktorius – vaidmuo*
* Anna Faris – Elė Darling
* Chris Evans – Kolinas Šėja
* Ari Graynor – Deizė Enė Darling
* Dave Annabele – Džeikas Adamsas
*  Heather Burns – Eilen
* Eliza Coupe – Šeila
* Tika Sumpter – Džeimė
* Chris Pratt – Donaldas 
* Denise Vasi – Kara 

## Turinys

Elei Darling diena prasidėjo itin nesėkmingai: ją paliko vaikinas ir ją atleido iš darbo. Važiuodama metro, ji perskaitė žurnale, kad statistiškai kiekviena moteris, gyvenime turėjusi daugiau kaip 20 partnerių, patiria sunkumų užmezgant artimus santykius ir kuriant šeimą. Pradžioje vertinusi tai kaip pokštą, vėliau Elė pradeda skaičiuoti savo „buvusiuosius“ ir supranta jų turėjusi 19. Vakare, nuvykusi į sesers Deizės Enės sužadėtuves, Elė nusprendžia patikrinti šią teoriją su savo draugėmis. Rezultatas ją pritrenkia: kitos merginos pasirodo turėjusios kelis kartus mažiau partnerių. Iš nevilties Elė pasigeria ir ryte prabunda lovoje kartu su buvusiu viršininku, kuris ją vakar atleido. Kadangi partnerių skaičius jau pasiekė kritinę ribą, jai atrodo, kad gyvenimas iš tiesų baigtas ir ji niekada nesugebės rasti sau tinkamo vyro.

Liūdesys trunka keletą dienų, kol kartą kavinėje, padėdama seseriai išsirinkti vestuvėms tortą, Elė sutinka Donaldą, vieną iš savo „buvusiųjų“, ir nustebusi pamato, kad šis pasikeitęs į gerą. Elei į galvą ateina mintis: jei pasikeitė Donaldas, vadinasi, galėjo pasikeisti ir kiti, ir galbūt su kai kuriuo jai pavyktų atnaujinti santykius, tokiu būdu nepažeidžiant statistikos.

Surasti ir patikrinti likusius 18 buvusių vaikinų Elė paprašo padėti kaimynystėje gyvenančio lovelaso Kolino, už pagalbą leisdama jam slėptos savo bute nuo pernelyg įkyrių draugių. Ilgainiui tarp judviejų užsimezga simpatija, tačiau Elė, įsitikinusi, kad negali turėti daugiau kaip 20 partnerių, nesiliauja ieškojusi išrinktojo tarp savo buvusiųjų...
Džekas Žaibas

**Džekas Žaibas** () – 1994 m. Australijoje sukurtas komiškas vesternas.

## Pagrindiniai aktoriai
: *Aktorius – vaidmuo*
* Paul Hogan – Džekas „Žaibas“ Keinas
* Cuba Gooding Jr. – Benas Doilas
* Beverly D‘Angelo – Lana Kastel
* Kamala Lopez – pilar
* Pat Hingle – maršalas Denas Kurcas
* L. Q. Jones – šerifas
* Richard Riehle – Markus
* Frank McRae – misteris Doilas
## Turinys

Po to, kai gauja, kuriai jis priklausė, buvo išžudyta bandant apiplėšti banką, australas nusikaltėlis Džekas, pravarde „Žaibas“, vienintelis liko gyvas ir sėkmingai paspruko iš pasalos. Nusprendęs, kad gali ir pats sėkmingai verstis plėšikavimu, Džekas mėgina pats apiplėšti banką, tačiau jam tenka sprukti, paėmus įkaitu nebylį juodaodį Beną Doilą. Pastarasis, visų laikomas nevykėliu, pasisiūlo tapti Džeko bendrininku ir šis padvejojęs sutinka, neįtardamas, kad išmokyti Doilą plėšiko amato bus dar sunkiau nei juos įvykdyti...
Per graži mirti 2

**Per graži mirti 2** () – 1988 m. Italijoje sukurtas giallo stiliaus kriminalinis filmas.

## Pagrindiniai aktoriai
: *Aktorius – vaidmuo*
* Francois-Eric Gendron – Deividas
* Florence Guerin – Melani Roberts
* Randi Ingerman – Lauren
* Giovanni Tamberi – Aleksas Kontis
* Helena Jesus – Mišelė
* Nora Ariffin – Leslė
* Francois Marthouret – policijos inspektorius

## Turinys

Pagyvenęs verslininkas į įsigeidė artimiau susipažinti su jauna manekene. Šios prodiuseris apgaule įviliojo ją į savo namus, kur leido laiką kartu su kitomis merginomis, kol pasirodė ir verslininkas. Mergina bandė priešintis, tačiau buvo išprievartauta. Sprukdama iš namo, ji įsėdo į prodiuserio mašiną, tačiau ryte ji buvo rasta negyva, o kūnas ir automobilis – sumaitoti.

Kadangi kūne randama kulkos palikta žaizda, policija pradeda tyrimą. Visi vakarėlio dalyviai neigia įvykdę nusikaltimą, tačiau tuo metu kažkas pradeda žudyti juos vienas po kito...